एनएसएस शिविर में ली शपथ
बरवाला | शहरकी अनाज मंडी में स्थित राजकीय सीनियर सेकंडरी स्कूल में रविवार को राष्ट्रीय सेवा योजना के तहत सात दिवसीय शिविर शुरू हुआ। कैंप का उद्घाटन वरिष्ठ प्रवक्ता भूप सिंह ने किया। उन्होंने स्वयं सेवकों को राष्ट्र सेवा से संबंधित गतिविधियों को अपने जीवन में अपनाने की शपथ दिलाई। भूप सिंह ने कहा कि स्टूडेंट्स को समाज में व्याप्त बुराइयों के उन्मूलन के लिए काम करना चाहिए। कार्यक्रम अधिकारी राजपाल ने स्वयं सेवकों को बताया कि पर्यावरण संरक्षण स्वच्छता अभियान का हमारे जीवन में काफी महत्व है। उन्होंने भ्रूण हत्या, बेटी बचाओ-बेटी पढ़ाओ जैसे सामाजिक मुद्दों पर विद्यार्थियों से चर्चा की। इस मौके पर रोहतास शास्त्री, सुरेश कुमार, दया किशन, राजेश कुमार सहित स्कूल के अन्य स्टाफ सदस्य मौजूद थे।
hin_Deva hin_Deva